તેમણે જણાવ્યું કે ‘અમારી કામગીરીમાં જાણવા મળ્યું છે કે જે ડેટા છે તે સામાન્ય વ્યક્તિને મળવો મુશ્કેલ, સમજવો અઘરો, અવ્યવસ્થિત અને અપારદર્શક છે. અમે આ તમામ બાબતોમાં સુધારો કરી તેને સરળ અને પારદર્શક બનાવવા ઇચ્છીએ છીએ. જ્યાં સુધી અમારી કામગીરી વાત છે તો અમને મળતા પ્રત્યાઘાતો દર્શાવે છે કે પાંચ વર્ષની સફર ખેડીને આ તબક્કે પહોંચ્યા બાદ દરરોજ ૪૦,૦૦૦થી ૫૦,૦૦૦ લોકો સાઇટની મુલાકાત લે છે અને મહિલાઓ સહિત ૩૦ ટકા લોકો તેમના લઘુતમ વેતન દરના અધિકાર અંગે જાગૃત બન્યા છે. કેટલીક કંપનીઓએ અમારી સાઇટ પર વિશ્વાસ મૂકી તેના આધારે પોતાના કર્મચારીઓને સુધારેલા વેતન આપવાનું શરૃ કર્યું છે. આમ છતાં ભારતમાં જોવા મળતી અસમાનતા અંગે ઘણું કરવાનું બાકી છે. આ માટે લોકોની જાગૃતિ જરૃરી છે.’